o
Olkaa hedelmälliset
Moninkertaistukaa
MERITÄHTI
Valtakunnan voima: Korkeajännite, ei paristovirta
Olen huomannut, että Jumala tekee suurimmat ihmeet -
pienten, tuntemattomien ihmisten kautta.
He tottelevat empimättä, koska he rakastavat Kuningastaan.
Tämän päivän kristillisyys käy paristovirralla -
eikä Jumalan valtakunnan korkeajännitteellä.
Puhutaan siitä lisää.
LAILLINEN AUKTORITEETTI, EI VAIN PYHÄN HENGEN LAHJA
Puhutaan Jumalan valtakunnan voimasta.
Valtakunnassa on hyvin erikoinen voima.
Joissakin maissa jännite on 110 volttia, -
toisissa 220 volttia. Joissakin maissa käytetään paristoja.
Valtakunnassa on kolme jännitetasoa, -
pieni, kohtuullinen ja suuri.
Selitän tämän Jeesuksen näkökulmasta.
Ennen kuin Jeesus teki ihmeitä tai yliluonnollisia tekoja, -
Luuk. 4:n mukaan Hän oli täynnä Pyhää Henkeä, -
ja Henki kuljetti Häntä erämaassa.
Odotamme, että täynnä Henkeä oleva on täynnä voimaa.
Kipinät lentelevät ja kuolleet heräävät.
Jeesuksen sanotaan olleen täynnä Pyhää Henkeä.
Sen puolesta Hän olisi voinut tehdä ihmeitä.
Paholainen kiusasi Jeesusta erämaassa.
Jeesus paastosi. Hänen tuli nälkä.
Paholainen käski Jeesuksen muuttaa kivet leiviksi.
Jeesus vastasi, ettei Hän voi tehdä niin kuin Hän haluaa.
Hänen voimansa oli sidoksissa Isän tahtoon.
Sitten paholainen näytti Hänelle kaikki maailman valtakunnat.
Se sanoi: "Tämä on sinun, jos kumarrut eteeni."
Se tarjosi oikotietä valtaan.
Paholainen käski Jeesuksen hypätä pyhäkön harjalta.
Jeesus vastasi, ettei Hän tahdo tehdä oman päänsä mukaisesti.
Paholainen koetteli Jeesusta.
Käyttäisikö Hän Pyhän Hengen voimaa -
omiin tarkoituksiinsa, oman etunsa tavoitteluun?
Vai onko Jeesus tarpeeksi luja -
ja käyttää voimaa vain silloin, kun Isä antaa siihen luvan?
Jeesus käytti voimaa juuri näin.
Hän on täynnä Pyhää Henkeä, mutta Hän ei käytä sitä ilman Isän lupaa.
Luuk. 4:14: "Jeesus palasi Hengen voimassa Galileaan."
Tässä sana "voima" on eri. Kreikassa niitä on kolme.
Ensimmäinen Uudessa testamentissa esiintyvä voiman taso on "karisma".
Se on lahja tai kyky, jonka Jumala rakkaudessaan on antanut.
Toinen voiman taso on "dynamis".
Se on voimaa tehdä merkkejä ja ihmeitä.
Siitä tulee sana "dynamiitti".
Kolmas voiman taso on "eksousia".
Se tarkoittaa laillista, virallista voimaa.
Sen harjoittajalla on laillinen asema suhteessa hallintoon.
Karismaattinen voima tulee Pyhän Hengen täyteydestä.
Jeesuksen mukaan sitä ei voi käyttää milloin ja miten tahansa.
Sitä voi käyttää vain silloin, kun Isä antaa siihen luvan.
Jos karismaattinen parantaja menisi Betesdan lammikolle, -
hän rukoilisi oitis kaikkien puolesta.
Jeesus meni yhden ihmisen luo ja paransi hänet.
Valtakunnan voima ei ole karismaattista.
Kaikilla on karisma-voimaa. Sitä voi käyttää riippumatta Jumalasta.
Se olisi pienin mahdollinen voima. Se on paristovirtaa.
Jumala ei tahdo, että toimimme Hänestä riippumatta.
Jeesus sanoi: "Ilman minua ette voi tehdä mitään."
On väärin rohkaista käyttämään lahjoja riippumatta Jumalasta.
Niiden käytön on oltava sidoksissa Valtakuntaan.
15-vuotias poikani kykenee ajamaan autoa, -
mutta hänellä ei ole ajolupaa, "eksousiaa".
Ei riitä, että osaa painaa kaasupoljinta.
Täytyy osoittaa, että on yleisesti kelvollinen liikenteeseen -
ja ettei aja mummojen yli, vain koska osaa ajaa nopeasti.
Samoin on seksin laita. 15-vuotias poika voi saattaa tytön raskaaksi.
Se ei ole suotavaa. Tarvitaan lupa, avioliitto.
Valtakunnan voima on sidottu suhteeseen Kuninkaan kanssa.
Kristinuskossa ollaan totuttu ikävä kyllä tähän paristovirtaan.
Jopa okkultismissa tuntuu olevan enemmän voimaa, -
koska tuijotetaan vain paristovirtaa.
Jeesus sanoo Luuk. 10:19:ssä: -
"Annan teille "eksousian" vihollisen "dynamisia" vastaan."
Hän lupasi antaa voiman, joka on suurempi kuin vihollisen voima.
Miten sen aseman saa?
Opettelemalla saamaan luvan.
On opittava, että voiman määrä ei liity siihen, -
miten paljon meissä on Pyhää Henkeä, -
vaan siihen, miten paljon elämämme heijastaa Valtakuntaa -
ja miten hyvin tottelemme sen sääntöjä.
Heprealaiskirjeessä sanotaan, -
että Jeesus oli kuuliainen, ja siksi Jumala antoi Hänelle voiman.
Vallan toi kuuliaisuus, ei Pyhän Hengen määrä.
Kun opimme sen, meille avautuu uusi voimanlähde.
VALTAKUNNAN LÄHETTILÄIDEN LAILLINEN AUKTORITEETTI
Miten lupa saadaan?
Kenelle sinä antaisit ajoluvan?
Jollekulle, jonka uskollisuus on koeteltu.
Valtakunnan Kuningas rakastaa meitä valtavasti, -
vaikka Hän tietää meistä kaiken.
Kun vastaamme Hänen rakkauteensa, syntyy suhde.
Julistamme uskollisuuttamme.
Ei riitä, että vain sanomme sen.
Sanamme täytyy koetella.
"Tutki minua, Herra."
Koettelun aikana uskollisuutemme punnitaan.
Jos läpäisemme testin, -
Jumala luovuttaa meille enemmän valtaa.
Ettehän tekään antaisi lapsille konepistooleja?
He eivät kykene käyttämään niitä. Sama pätee Jumalan valtakuntaan.
Valtiovallan viranomaisen valta ei riipu älykkyydestä, -
karismasta tai muista ominaisuuksista.
Se riippuu siitä, onko suhde valtiovaltaan oikeanlainen.
Poliisiviranomainen voi heittää pois virkamerkkinsä.
Sen jälkeen hän edustaa vain itseään.
Jeesus sanoo: "Jos kaksi tai kolme on koolla minun nimessäni," -
"kaikki, mitä he pyytävät, tapahtuu."
Se harvoin toteutuu, koska harvat toimivat Jeesuksen nimessä.
He toimivat omiin nimiinsä.
Sitten he pyytävät Jumalaa siunaamaan aikaansaannostaan.
Jumala ei voi siunata sitä. Niinpä virtana on tämä.
Mistä tietää, toimiiko ihminen paristolla vai korkeajännitteellä?
Monista eri tekijöistä.
Kyse on pelosta ja uskosta.
Jos joku on täynnä Pyhän Hengen voimaa, eksousiaa, -
hän muuttaa ilmapiiriä.
Hän hyökkää. Kaikki muu pakenee.
Hän määrittelee todellisuuden.
Hän on aktiivinen ja profeetallinen.
Muuten maailma saa vallan ja kristityt pakenevat.
Kun katsoo ympärilleen, kristityt ovat vetäytyneet.
He odottavat koloissaan, että Jeesus hakisi heidät pois.
Se on vetäytymistä.
Jos pahan voimat vetäytyvät, Valtakunta laajenee -
ja tapahtuu moninkertaistumista, kyse on korkeajännitteestä.
ÄLÄ MUUTA VALTAKUNNAN SUUNNITELMAA
Kuningas on suunnitellut Valtakunnan rakenteen, -
ruutukaavan, talouden ja elintavat.
Suunnitelma on pyhä, koska se on Kuninkaan laatima.
Jos sitä muuttaa, Kuningas suuttuu.
Hepr. 8:ssa sanotaan: -
"He palvelevat siinä, mikä on taivaallisen kuva ja varjo."
"Kun Mooses oli valmistamassa majaa, hänelle sanottiin:" -
"Tee kaikki sen kaavan mukaan, joka sinulle vuorella näytettiin."
Kaikki, mitä teemme täällä, on kopiota alkuperäisestä, -
joka on taivaassa.
Jos emme välitä alkuperäisestä suunnitelmasta -
ja toimimme oman mielemme mukaan, -
saatamme menettää eksousia-voiman käyttöluvan.
Syynä on itseriittoisuus. Voimme kutsua sitä luovuudeksi -
tai oman tien kulkemiseksi.
Jumala voi siunata vain omat suunnitelmansa.
Hän antaa voiman vain omien suunnitelmiensa toteuttamiseen.
Se vaatii, että toimimme Taivaan suunnitelman mukaisesti.
Otetaan esimerkiksi seurakuntien hallintojärjestelmät.
Raamatussa ei tunneta pyramidia muistuttavaa järjestelmää, -
jossa ihmiset nousevat epäpyhään aikaan sunnuntai-aamuna -
ja menevät kirkkoon kuuntelemaan pyhää miestä.
Raamatussa uskovat elivät uskoa todeksi arjessa.
Sellaista seurakuntaa Jumala varustaa ja siunaa.
Meidän on valittava, -
seuraammeko Jumalan suunnitelmia ja saamme Jumalan eksousia-voiman, -
vai toimimmeko oman päämme mukaan ja käytämme paristovirtaa.
Jeesus kuvasi tätä periaatetta Joh. 5:19:ssä: -
"En voi itsestäni mitään tehdä," -
"vaan ainoastaan sen, minkä näen Isän tekevän."
Hän kysyi Jumalalta: "Herätänkö Lasaruksen kuolleista?"
"Paranko Betesdan lammikolla viisi vai yhden?"
Jos Jumala vastaa: "Yhden", Häntä on toteltava.
Jos parannamme kaksi, meidät hyllytetään.
Kirkkokunnan ongelma on ollut satojen vuosien ajan se, -
että jokainen on halunnut tehdä niin kuin itse haluaa.
Jumala on kytkenyt meidät irti Valtakunnan voimaverkosta.
Käymme paristovirralla ja olemme tehottomia. Sen pitää muuttua.
On pyramidimallisia seurakuntia, jotka kasvavat.
Eikö se ole siunattua?
Kasvu yksinään ei ole siunauksen merkki.
Uskonnollisiin markkinoihin vetoava kasvaa.
On kasvavia kultteja ja jalkapalloseuroja.
Tarkoittaako se, että Jumala on heidän puolellaan?
Siunauksen merkkinä on ensinnäkin hedelmällisyys.
Toinen merkki on hedelmän hedelmä, moninkertaistuminen.
Moninkertaistuminen on erilaista, räjähtävää kasvua.
Olen toiminut seurakunnan kasvukonsulttina.
Joskus kasvu on merkki Jumalan siunauksen poissaolosta.
Jos Jumalan voima varustaa, syntyy räjähdysmäistä moninkertaistumista.
Monet uskovat valittavat, etteivät he kuule enää Jumalan ääntä.
Joh. 8:34-44:ssä sanotaan, että ne jotka kuuluvat Jumalalle, -
kuulevat Hänen äänensä.
Monet uskovat ovat paenneet Jumalan luota.
He eivät kuule Jumalan ääntä, eikä heillä ole Jumalan voimaa.
Heillä on Valtakunnan kansalaisuus, mutta he käyvät paristovirralla.
Heidän on opeteltava palaamaan Jumalan valtakuntaan -
ja osoittamaan uskollisuutensa Jumalaa kohtaan.
Jumala kytkee heidät mielellään korkeajännitteeseen.
VALTAKUNNAN SIUNAUKSET: VALTA MUUTTAA MAAILMAA
Jos Valtakunnan korkeajännite saa varustaa, -
odotettavissa on kolme siunauksen merkkiä.
Kun Jumala siunasi linnut ja kalat, -
ne innostuivat Jumalan eksousia-voimasta.
Ne olivat hedelmällisiä. Niiden hedelmä oli hedelmällistä.
Syntyy epidemia, joka täyttää maan.
Sama toistuu yhä uudelleen.
Jumala siunasi linnut, kalat, ihmiset, Abrahamin -
olemaan hedelmälliset, moninker- taistumaan ja täyttämään maan.
Sellaista voimaa ei kukaan voi antaa itselleen.
Jumala antaa ihmiselle ansaitsemattoman rakkauden, -
ansaitsemattoman armon ja siunauksen, johon liittyy ehto.
Hän sanoo: "Jos seuraat minua ja olet kuuliainen, siunaan sinua."
Siihen liittyy eittämättä ehtoja.
Jumala sanoo: "Jos valitset oman tien," -
"saat vain paristovirtaa."
"Sinulla on nimeni, mutta sinua ei ole kytketty virtalähteeseen."
"Jos seuraat periaatteitani ja suunnitelmiani, annan voiman."
Jeesus rukoilee: "Autuaita ovat hengellisesti köyhät."
Se voidaan kääntää: -
"Autuaita ne, jotka tunnistavat tarvitsevansa Taivaan valtakuntaa."
"Autuaita ovat murheelliset, sillä he saavat lohdutuksen."
Vaihda sanan "autuas" tilalle sanat "voimallisesti moninkertaistuva".
Voimallisesti moninkertaistuvia ovat ne, -
jotka tunnistavat tarvitsevansa Jumalan valtakuntaa.
Olen tutkinut maailmassamme tapahtuvia ihmeitä ja merkkejä, -
kuten päänsäryn paranemista, -
parkkipaikan löytymisiä rukousvastauksena, -
kuolleistaheräämisiä ja rampojen paranemisia.
Tarkastelin, millaisten ihmisten kautta Jumala toimi.
Odotin näkeväni isoja nimiä.
Yllätyksekseni Jumala käyttikin tavallisia, tuntemattomia ihmisiä.
He olivat niitä, jotka tottelivat Kuningasta iloisesti.
Heidät oli kytketty Jumalan korkeajännitteeseen.
Kun palaamme Jumalan valtakuntaan, -
meidät kytketään voimalähteeseen, joka on tuntematon tälle maailmalle
Etenkin lännessä ihmisillä on taloudellisia varoja, -
kykyjä, suhteita ja välineitä.
Eräs aasialainen sanoi Euroopassa: "Ette edes tarvitse Pyhää Henkeä."
Meidän on tehtävä valinta.
Pyydämmekö Jumalaa siunaamaan sen, mitä me teemme, -
vaikka se ei ole Valtakunnan mukaista, -
vai teemmekö sitä, mitä Hän siunaa?
Silloin voima alkaa virrata -
ja tuo esiin asioita, joihin lännessä ei ole totuttu.
Jumalan valtakunnan seuraaminen ei tarkoita, -
että säästyy koettelemuksilta ja vaikeuksilta.
Totta. Meille ei luvata kivutonta elämää.
Jos näin olisi, Taivasta ei tarvittaisi.
Seuraamme Karitsaa ja Kuningasta. Meillä on koettelemuksia, -
koska Jumala saa silloin suuremman kunnian.
Ei ole vain lihavia, iloisia kristittyjä, -
koska siihen maailmakin pystyy.
Nykyään kristillisyydessä halutaan poimia vain hyvät asiat.
Vaikeat ja ikävät kohdat hylätään, -
koska se ei vetoa kansaan.
Uskonnolliset markkinavoimat ovat muovanneet nykykristillisyyttä.
Se ei ole Jumalan valtakunnan muovaamaa.
Meidän on joko tehtävä parannus tai käydä paristovirralla.
Jos teemme parannuksen, meidät kytketään korkeajännitteeseen.
Se muuttaa maailman iäksi.
Edessämme on valinta.
Miten määrittelet siunauksen?
Siunausta voi olla vaikeudet, jotka kirkastavat Jumalaa.
Raamatussa siunaus on hedelmällisyyttä, -
moninkertaistumista ja maailmanlaajaa vaikutusta.
Jeesus kutsuu siunatuiksi hiljaisia, Jumalaa janoavia, -
anteeksiantavia ja rauhantekijöitä.
Emme pysty vuorisaarnassa kuvattuun elämäntapaan, -
ellei meitä ole kytketty Valta- kunnan viralliseen virtaverkkoon.
Muuten kompastumme, uuvumme ja olemme tehottomia.
Jos meidät kytketään Valtakunnan virtaverkkoon, -
elämämme tuo esiin Valtakuntaa.
Palataan Valtakuntaan ja sen virtalähteeseen.
Jos hylkäämme uskonnolliset virtaväärennökset -
ja kytkeydymme Valtakunnan voimaan, -
emme ainoastaan raapaise pintaa, -
vaan meillä on voima kääntää maailma ylösalaisin.
Voimme luoda uuden todellisuuden.
Paavali kirjoittaa senkaltaisesta kristillisyydestä.
Tessalonikassa uskovia pidettiin koko maailman villitsijöinä.
Valtakunta kääntää koko maailman ylösalaisin.
Jos sinulla on tuo voima, maailma ei palaa ennalleen.
MIKSET KYSY JUMALALTA NYT, -
MITÄ TEHDÄ SEURAAVAKSI -
JA MITKÄ ASIAT PITÄÄ JÄTTÄÄ
LISÄTIETOJA OHJELMAN KOTISIVUILTA
TÄYTTÄKÄÄ MAA, MONINKERTAISTUKAA
Suomennos: Marianne Tenetz